**LĪGUMS Nr. LPP 2017/94**

**Izpildītāja līguma reģistrācijas Nr.** **2KB657**

Liepājā 2017.gada 8.augustā

Pamatojoties uz iepirkuma “Liepājas pilsētas pašvaldības datu glabātuves modernizācija un servisa atbalsta nodrošinājums datu glabātuvēm un serveru virtualizācijas risinājumam” (LPP 2017/94) rezultātiem,

**Liepājas pilsētas pašvaldības iestāde “Liepājas pilsētas pašvaldības administrācija”**, pašvaldības izpilddirektora Ronalda Fricberga personā, kurš rīkojas Liepājas pilsētas domes 2016.gada 14.jūlija saistošo noteikumu Nr.15 „Liepājas pilsētas pašvaldības nolikums” un likuma “Par pašvaldībām” pamata (turpmāk tekstā – Pasūtītājs),

un

**SIA “IPRO”**, tās valdes priekšsēdētāja Jāņa Rozentāla personā, kurš rīkojas saskaņā ar statūtiem (turpmāk tekstā – Izpildītājs), līdzēji saukti arī atsevišķi – Puse, kopā tekstā Puses, noslēdz šādu līgumu (turpmāk tekstā – Līgums).

* 1. **Līguma priekšmets**
	2. Izpildītājs apņemas piegādāt **disku plauktu DS2246**,veikt tā uzstādīšanu un pievienošanu pasūtītāja esošajai NetApp FAS2520 datu glabātuvei (turpmāk tekstā viss kopā – Preces), kā arī nodrošināt 1**(viena) gada servisa atbalstu datu glabātuvēm un serveru virtualizācijas risinājumam** Liepājas pilsētas pašvaldības administrācijastelpās Rožu ielā 6, Liepājā, saskaņā ar Līguma noteikumiem, tā pielikumiem un Pasūtītāja norādījumiem.
	3. Preču garantijas termiņā Izpildītājs nodrošina Precēm nepieciešamās garantijas apkopes un atbalsta konsultācijas darbības nodrošināšanai, tajā skaitā visas, kuras iekārtām noteicis to ražotājs, bez papildu samaksas tādā apmērā, lai būtu spēkā visi garantijas nosacījumi atbilstoši šī Līguma 4.sadaļas noteikumiem.
	4. Šī Līguma neatņemamas sastāvdaļas ir:
		1. Izpildītāja tehniskais piedāvājums iepirkumam LPP 2017/94 (1.pielikums);
		2. Izpildītāja finanšu piedāvājums iepirkumam LPP 2017/94 (2.pielikums).
1. **Piegādes noteikumi un termiņš**
	1. Izpildītājam jāveic visu šī Līguma 1.1.punktā un 1.pielikumā minēto Preču piegāde (turpmāk – Darbs) iespējami īsā termiņā, bet ne vēlāk kā 30 (*trīsdesmit*) kalendāro dienu laikā no Līguma noslēgšanas dienas. Servisa atbalsta nodrošinājuma termiņš *1 (viens)* gads no līguma noslēgšanas dienas.
	2. Preču piegādes laiks jāsaskaņo ar Pasūtītāju, par to paziņojot Pasūtītāja pārstāvim vismaz divas darba dienas pirms piegādes veikšanas.
	3. Piegādātajām Precēm jābūt kvalitatīvām, jaunām, nelietotām, ražotāja iepakojumā ar visiem nepieciešamajiem dokumentiem.
	4. Pēc Preču piegādes Izpildītājs nodod Preces Pasūtītājam ar nodošanas‑pieņemšanas aktu, kuru paraksta Pasūtītāja un Izpildītāja pilnvarotās personas. Aktam pievienojami visi dokumenti par piegādātajām Precēm.
	5. Izpildītājs var veikt piegādi pa daļām, attiecīgi par katru piegādi sastādot nodošanas‑pieņemšanas aktu saskaņā ar šī Līguma 2.4.punktu.
	6. Ja piegādātās Preces vai veiktie Darbi neatbilst šī Līguma noteikumiem, Pasūtītājs var atteikties parakstīt nodošanas‑pieņemšanas aktu līdz brīdim, kamēr visi trūkumi ir novērsti. Ja trūkumu novēršanai noteiktais laiks pārsniedz Līguma 2.1.punktā noteikto Līguma izpildes termiņu, par to var tikt aprēķināts līgumsods atbilstoši šī Līguma noteikumiem.
	7. Pēc Pasūtītāja pārstāvja pieprasījuma Izpildītājam 3 (*trīs*) darba dienu laikā jāsniedz rakstiska informācija Pasūtītājam par Līguma izpildes gaitu.
2. **Maksājumu un norēķinu kārtība.**
	1. Līgumcena par pilnīgu, savlaicīgu un kvalitatīvu Preču piegādiir EUR 16 927,15 (sešpadsmit tūkstoši deviņi simti divdesmit septiņi eiro 15 centi), pievienotās vērtības nodoklis 21% EUR 3 554,70 (trīs tūkstoši pieci simti piecdesmit četri eiro 70 centi), kas kopā ir **EUR 20 481,85 (divdesmit tūkstoši četri simti astoņdesmit viens eiro 85 centi)**.
	2. Samaksa par Preču piegādi tiek veikta kā galīgais norēķins 30 (trīsdesmit) dienu laikā pēc nodošanas‑pieņemšanas akta parakstīšanas un attiecīga rēķina saņemšanas.
	3. Maksājumi tiek veikti ar pārskaitījumu, veicot pārskaitījumu uz Izpildītāja norādīto kontu kredītiestādē.
	4. Maksājums uzskatāms par izdarītu dienā, kad Pasūtītājs ir veicis apmaksu Izpildītāja norādītajā kontā kredītiestādē.
3. **Garantija**
	1. Garantija Precēm tiek noteikta saskaņā ar iepirkuma specifikācijā un Izpildītāja piedāvājumā norādīto termiņu, kas sākas pēc nodošanas‑pieņemšanas akta parakstīšanas, bet ne mazāk kā ir noteicis ražotājs.
	2. Garantijas laikā reakcijas laiks: 2h (*divas stundas*) Pasūtītāja darba laikā, 8h (*astoņas stundas*) ārpus Pasūtītāja darba laika.
	3. Garantija tiek nodrošināta Preču piegādes adresē.
	4. Garantijas bojājumu novēršanai atvēlētais laiks: iespējami ātri, bet ne vēlāk kā 3 (*trīs*) darba dienu laikā, nepārtraucot risinājuma funkcionalitāti. Izpildītājam aizvietojot bojāto tehnikas vienību ar funkcionāli līdzīgu, iespējams vienoties ar Pasūtītāju par ilgāku garantijas bojājumu novēršanas laiku.
	5. Ja piegādātajai Precei garantijas laikā ir nepieciešams veikt remontdarbus un tos nav iespējams veikt Preču piegādes adresē uz vietas, Izpildītājs nodrošina Preces pieņemšanu šī Līguma 1.1.punktā norādītajā adresē un aiztransportēšanu uz remonta veikšanas vietu, kā arī pēc garantijas remonta beigām nodrošina Preces nodošanu Pasūtītajam šī Līguma 1.1.punktā norādītajā adresē.
	6. Garantijas laikā nepieciešamos remontdarbus, transportēšanas, iekārtu demontāžas un montāžas izdevumus sedz Izpildītājs.
	7. Ja Izpildītājs garantijas termiņā un Līgumā norādītajā laikā atsakās novērst konstatētos trūkumus un defektus, vai nenovērš tos noteiktā laikā, Pasūtītājam ir tiesības šo darbu veikšanu uzdot citai personai. Izpildītājs sedz Pasūtītājam visas izmaksas un zaudējumus, kas radušies no savlaicīgas garantijas darbu neizpildes.
4. **NEPĀRVARAMA VARA**
	1. Puses tiek atbrīvotas no atbildības par daļēju vai pilnīgu Līguma saistību neizpildi, ja tam par iemeslu ir nepārvaramas varas apstākļi, piemēram, militāras darbības (neatkarīgi no tā bija vai nebija pieteikts karš), militārs iebrukums, citi valstij kaitnieciski akti, sacelšanās, streiki, revolūcijas, varas maiņa vai pilsoņu karš, dabas stihijas, piemēram, plūdi, radiācija vai radioaktīvais piesārņojums, kā arī citi, no Pušu gribas neatkarīgi apstākļi, kuri aizkavē Līgumā paredzēto darbu izpildīšanu vai padara to izpildīšanu neiespējamu.
	2. Puse, kurai ir iestājušies nepārvaramas varas apstākļi, kuri aizkavē Līgumā paredzēto darbu izpildi 5 (*piecu*) kalendāro dienu laikā, ja tas ir iespējams, paziņo otrai Pusei par šo apstākļu sākšanos un beigšanos, vienlaicīgi iesniedzot otrai Pusei kompetentas valsts vai pašvaldības iestādes izsniegtu izziņu, kas apliecina nepārvaramas varas apstākļu iestāšanos.
	3. Gadījumā, ja Darba izpildīšanu aizkavē nepārvaramas varas apstākļi, Pusēm ir tiesības Līgumu izbeigt, par to informējot otru Pusi vismaz 1 (*vienu*) mēnesi iepriekš.
5. **PUŠU ATBILDĪBA**
	1. Puses ir atbildīgas par Līguma izpildi saskaņā ar Latvijas Republikā spēkā esošajiem normatīvajiem aktiem.
	2. Puses ir savstarpēji atbildīgas par līgumsaistību neizpildi un to nepienācīgu izpildi. Šajā gadījumā jāatlīdzina otrai Pusei nodarītie zaudējumi.
	3. Ja Pasūtītājs nokavē Līguma 3.2.punktā noteikto maksājuma termiņu Izpildītājam, tad Izpildītājs var piemērot Pasūtītājam līgumsodu 0,5% *(nulle komats piecu procentu)* apmērā no nesamaksātās summas par katru nokavēto dienu, bet ne vairāk par 10% *(desmit procentiem)* no Līgumā noteiktās līgumcenas.
	4. Ja Izpildītājs nokavē Līgumā 2.1.punktā minētā Darba izpildes termiņu, tad Pasūtītājs var piemērot Izpildītājam līgumsodu 0,5% *(nulle komats piecu procentu)* apmērā no Līgumā noteiktās līgumcenas par nepiegādāto Preču apjomu par katru nokavēto dienu, bet ne vairāk par 10% *(desmit procentiem)* no Līgumā noteiktās līgumcenas. Turpmākie norēķini notiek pēc līgumsoda nomaksas.
	5. Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.
6. **STRĪDU IZSKATĪŠANA**
	1. Visus strīdus un domstarpības par Līguma saistību izpildi Puses risina savstarpējo pārrunu ceļā.
	2. Ja Līguma 7.1.punktā noteiktajā kārtībā Puses nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos normatīvos aktus.
7. **LĪGUMA DARBĪBAS LAIKS, GROZĪŠANA UN IZBEIGŠANA**
	1. Šis Līgums stājas spēkā ar tā parakstīšanas brīdi un ir spēkā līdz brīdim, kad Puses pilnībā izpildījušas savas saistības.
	2. Grozījumi un papildinājumi šajā Līgumā izdarāmi Pusēm vienojoties un noformējami rakstiski. Tie stājas spēkā, kad tos ir parakstījušas abas Puses un kļūst par šī Līguma sastāvdaļām.
	3. Pasūtītājs ir tiesīgs vienpusēji izbeigt Līgumu, ja Izpildītājs kavē Preču piegādes termiņu vairāk kā 20 (*divdesmit*) dienas, par to paziņojot Izpildītājam rakstiski vismaz 7 (*septiņas*) dienas iepriekš.
	4. Izpildītājs ir tiesīgs vienpusēji izbeigt Līgumu, ja Pasūtītājs kavē samaksas termiņu vairāk kā 20 (*divdesmit*) dienas, par to paziņojot Pasūtītājam rakstiski vismaz 7 (*septiņas*) dienas iepriekš.
	5. Līguma izbeigšana iespējama tikai Līgumā un normatīvajos aktos noteiktajos gadījumos, kā arī pēc Pušu vienošanās.
8. **Pārstāvji un kontaktinformācija**
	1. Pasūtītāja pārstāvis ar šo Līgumu saistītu jautājumu risināšanā, kā arī attiecībā uz darbu izpildi ir:
	2. Izpildītāja pārstāvis ar šo Līgumu saistītu jautājumu risināšanā, kā arī attiecībā uz darbu izpildi ir:
	3. Izpildītāja servisa atbalsta pieteikumu tālr. 80004776, e-pasts support@ipro.lv.
	4. Puses vienojas, ka katrai Pusei ir tiesības jebkurā laikā mainīt savu Līgumā norādīto pārstāvi. Pārstāvja maiņas gadījumā nekavējoties rakstiski jāinformē otra Puses par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
9. **NOBEIGUMA NOTEIKUMI**
	1. Šis Līgums sastādīts un parakstīts 2 (*divos*) eksemplāros latviešu valodā. Abiem eksemplāriem ir vienāds juridisks spēks. Pie katras no Pusēm glabājas viens Līguma eksemplārs.
	2. Puses apņemas neizpaust trešajai personai jebkuru informāciju, kura tai kļuvusi zināma saistībā ar šī Līguma izpildi, izņemot gadījumus, kad to pieprasa varas institūcijas, pamatojoties uz normatīvajos aktos noteiktu pienākumu informāciju sniegt.
10. **PUŠU REKVIZĪTI**

|  |  |
| --- | --- |
| **PASŪTĪTĀJS:**Liepājas pilsētas pašvaldības iestāde**“Liepājas pilsētas pašvaldības administrācija”**Reģ. Nr. 90000063185Adrese: Rožu iela 6, Liepāja, LV-3401\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ronalds Fricbergs | **IZPILDĪTĀJS:****SIA “IPRO”**Reģ. Nr. 40003521916Adrese: Gunāra Astras iela 8b, Rīga, LV-1082\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Jānis Rozentāls |